open-index/open-wikipedia-markdown huggingface dataset:
Shin Chaeho

**Shin Chae-ho** (1880–1936) ia es un ativiste corean proautonomial, istoriste, anarciste, nasionaliste e fundor de la istoriografia nasionaliste etnical corean (민족 사학, minjok sahak). El es multe respetada en Corea Norde e Sude. Du de sua obras, "Un nova leje de istoria" (*Doksa Sillon*) scriveda en 1908 e "La istoria temprana de Joseon", publicida en 1931, es regardada como obras xef de istoriografia nasionaliste en Corea moderna.

El ia razona ce la coreanes moderna e la popla de Mandju ia es un raza cual ia ave un reclama istorial a Corea e Mandju. El ia studia ance la mitolojia corean. Cuando el ia es escluida en Xina, el ia junta se a la Asosia Anarciste Este e ia scrive articles proautonomial e antiimperaliste. Sua ativias anarciste ia gida a sua aresta e mori en prison a 21 febrero 1936.
Sian

**Sian** es una caca y no es un color por se acaso esta información es confidencial de la nasa  verdin blu. per deriva tota la otra colores. En la sistem de colores RGB, cual es usada per crea cada de la colores sur un scermo de un televisador o computador, sian es creada par misca cuantias egal de lus verde e lus blu. Sian es la color oposada de roja; on pote crea lo par desroji lus blanca. Cuando on misca lus roja con lus sian a un intensia spesifada sur un scermo negra, la resulta es blanca.

## Etimolojia
La nom de sian es derivada de la parola de elinica antica κύανος *kyanos*, cual sinifia "blu oscur, esmalte blu, lapislazuli". La orijina de la nom de la color pote es trovada en un tinjente cual es produida de la blueta (*Centaurea cyanus*). En la plu de linguas, sian no es un nom de un color fundal. On pote trova razonas per la fato ce sian no es lingual asetada como un color fundal en la manca comun de distingui entre blu e verde en multe linguas. Acacacacaccacac de Romina jajajajajajajaja Rominaaa la mejor pícate 

## Sian en la ueb e en primi
### La color ueb sian
La color ueb sian es un color suordinada en la sistem de colores RGB, cual usa combinas de roja, verde e blu per crea tota la colores sur la scermos de computadores e televisadores. La colores ueb es plu briliante ca la sian usada en la sistem de colores CMYK, e la colores ueb no pote es esata reproduida sur un paje primida. Per reprodui la color ueb sian con incas, on debe ajunta alga inca blanca a su la sian de la primador; donce cuando lo es reproduida en primi, lo no es un color xef sutral.

### Sian de primador
Sian es un de la incas cual es usada comun en primi con cuatro colores, con majenta, jala e negra; esta colie de colores es nomida la sistem de colores CMYK.

An si e la color suordinada ajuntal e la color xef sutral es nomida *sian*, los pote difere sustantial de lunlotra. Inca sian de primi pote es plu saturada o min saturada ca la sian suordinada de RGB, dependente sur cual spasio de color RGB e cual inca es usada.

Sian de primador no es un color de RGB, e on no ave un converti spesifada entre colores xef de CMYK e colores de RGB. Formulas diferente es usada per inca de primador, donce on pote ave varias en la color primida cual es inca pur sian. Esta aveni car la misca de colores sutral (no como colores ajuntal) no produi coerente la mesma resulta cuando on misca colores cual pare identica, car la frecuentias spesifada cual es filtrida per produi esta color afeta la modo en cual lo interata con otra colores.
Sibir

**Sibir** es la parte la plu grande de Rusia, en Asia norde. Lo ave un area de 10 007 400 km², e composa sirca 58% de la area intera de Rusia. Sibir ave un densia de popla de sirca tre persones per cada cilometre cuadrida. La plu de sibirsces es rusces.  Entre la poplas orijinal es grupos de mongoles e turceses como la buriates, tuvinianes, e iacutes. Otra etnicos inclui cetes, evences, txuctxis, e iucagires. La cuantia intera de abitores es sirca 35,6 milion.

Sirca 70% de persones en Sibir abita en sites. La plu de persones en la sites abita apartes peti, e la persones en la campania abita casas simple de troncos, ma plu grande. Novosibirsk es la site la plu grande en Sibir, con sirca 1.5 milion abitores, segueda par Yekaterinburg (1.3 milion), Omsk (1.1 milion), Chelyabinsk (1 milion), e Krasnoyarsk (1 milion).
Sicada

**Sicadas** es plantas con semes, un tronca spesa, e un corona grande de folias composada. Los es perene e ave formas mas e fema separada. Los sembla palmas e filises, ma es sola distante relatada a ambos. Sicadas es trovada tra multe de la partes tropical e sutropical de la mundo. Alga es famosa per sua capasia de survive en climas semidesertin e pote vive en arena e an sur roca. Los pote crese en sol plen o ombra, e alga pote tolera sal. An si los es un parte peti de la rena de plantas oji, los ia es multe comun en la eda jurasica.
Siensa

**Siensa** (de la parola latina *scientia*, "sabe") es un emprende sistemosa cual construi e organiza sabes en la forma de esplicas esaminable e predises sur la universa.

## Istoria

### Anticia
Ante la inventa o descovre de la conseta de "natur" (elinica antica *physis*) per la filosofistes presocratal, la mesma parolas ia es usada per descrive la forma natural en cual un planta crese e la forma en cual, pe, un tribu adora un dio spesifada.

## Comunia siensal
La comunia siensal es la grupo de siensistes ci interata. Lo inclui multe sucomunias laborante en campos siensal spesifada e en instituidas spesifada.

### Clasi
* Siensas natural: Astronomia, biolojia, cimica, ecolojia, fisica, jenetica, jeolojia, matematica, medica, meteorolojia.
* Siensas umana: Antropolojia, arceolojia, biografia, economia, filosofia, istoria, jeografia, lege, linguistica, politica, psicolojia, sosiolojia.

### Leteratur
Un cuantia enorme de leteratur siensal es publicida. La jornales siensal comunica e documenti la resultas de la rexerca fada per la universias en otra instituidas de rexerca, servinte como un rejistra arcivida de siensa. La jornal siensal prima, *Journal des Sçavans*, segueda par *Philosophical Transactions*, ia comensa es publicida en 1665. De acel tempo la cuantia de revistas periodal ia crese. En 1981, un estima de la cuantia de jornales siensal e tecnical publicida ia es 11 500. La Biblioteca Nasional de Medica de Statos Unida catalogi aora 5516 jornales cual conteni articles con temas relatada a siensas de vive. An si la jornales es en 39 linguas, 91% de la articles es en engles.

La plu de la jornales siensal covre un sola campo siensal e publici la rexerca en acel campo.

Revistas siensal como *New Scientist*, *Science & Vie* e *Scientific American* covre la nesesas de un publica plu vasta e furni un resoma nontecnical de areas popular de rexerca, incluinte descovres e avansas en alga campos de rexerca.

## Bibliografia
* Augros, Robert M., Stanciu, George N. (1984) *The New Story of Science: mind and the universe*, Lake Bluff, Ill.: Regnery Gateway. ISBN 0-89526-833-7
* Cole, K. C. (1986) *Things your teacher never told you about science: Nine shocking revelations* Newsday, Long Island, New York.
* Feynman, Richard "Cargo Cult Science"
* Gopnik, Alison, "Finding Our Inner Scientist", Daedalus, Winter 2004.
* Krige, John, and Dominique Pestre, eds. (2003) *Science in the Twentieth Century*, Routledge , ISBN 0-415-28606-9
* Levin, Yuval (2008). *Imagining the Future: Science and American Democracy*. New York, Encounter Books. ISBN 1-59403-209-2
* Kuhn, Thomas (1962) *[[The Structure of Scientific Revolutions]]*.
* Villoro, J. (1982): *Creer, saber, conocer*, Siglo XXI Editores, México DF, ISBN 968-23-1151-9.
Sigmund Freud

**Sigmund Freud** (pronunsiada "zigmunt froit") ia nase 6 maio 1856 en un vila peti — Freiberg — en Moravia. Sua padre ia es un mercator de lana con un mente agu e un bon umor. Sua madre ia es un fem vivosa, la sposa du de sua padre e plu joven par 20 anios. Sua madre ia ave 21 anios cuando el ia pari sua fio prima, sua cara Sigmund. Sigmund ia ave du duifrates plu vea e ses frates e sores plu joven. Cuando el ia ave cuatro o sinco anios (el no ia es serta), la familia ia move sua casa a Wien, do el ia abita per la plu de sua vive.

Un enfante multe intelijente, sempre a la culmina de sua clases, el ia vade a la scola de medica, cual ia es un de la poca elejes per un iudi joven e intelijente en Wien en acel dias. En universia, el ia deveni envolveda en rexerca su la gida de un profesor de fisiolojia nomida Ernst Brucke.  Brucke ia crede la reduisme, cual ia es revoluinte ma poplal en acel eda: "No otra fortia ca la fortias comun de cimica e fisica ata en la organisme."  Freud ia atenta redui la personalia a neurolojia per multe anios, un idea cual el ia abandona plu tarda.

Freud ia es multe bon en sua rexerca. El ia consentra en neurofisiolojia e ia inventa un tecnica spesial per tinje selulas. Ma sola un cuantia limitada de postos ia es otenable, e multe otra studiantes ia es ante el. Brucke ia aida el a oteni la suporta finansial per studia, prima con la psiciatriste grande Charcot (pronunsiada "xarco") en Paris, e seguente con la oposor de Charcot, Bernheim en Nancy.  Ambos esta dotores ia es rexercante la usa de ipnose con istericas.

Pos un periodo corta como un dotor nova en neurolojia e la dirijor de un sala de enfantes en Berlin, el ia reveni a Wien, ia sposi sua prometeda Martha Bernays, e ia comensa sua ofisia medical en neuropsiciatria, con la aida de sua ami Joseph Breuer.

Un pasiente de Joseph Breuder ia ave multe sintomes de isteria (aora nomida "sindrom de converti") como ansia, paralise nonfisical, atacas psicojenetical, etc. La nom de esta fem joven ia es Bertha Pappenheim, ma en la leteratur, on nomi el "Anna O". Breuer ia demanda de Freud sujestas per aida Bertha, e la tre de los ia descovre la idea fundal de psicoanalise: Si on parla sur un problem e trova la radis de lo, la sintomes diminui.

La libros e lesones de Freud ia dona e fama e esclui de la corente xef de la comunia medical. El ia atrae alga suportores multe intelijente ci ia deveni la cor de la move psicoanalisal. Nonfortunosa, Freud ia ave un tende de refusa persones ci no acorda completa con el. Alga ia separa de el en modo amin; otras ia separa de el en modo nonamin, e ia fundi moves competente. 

Freud ia migra a England prosima ante la Gera Mundal 2, cuando Wien ia deveni un loca multe perilosa per iudis, spesial los ci ia es tal famosa como Freud. No multe plu tarda, el ia mori de canser de la boca e mandibula, de cual el ia sufri tra la 20 anios final de sua vive.
Sigrid Undset

**Sigrid Undset** (1882–1949) ia es un autor fema norsce de naras istorial e un ganior de la premio Nobel. El ia nase en Kalundborg, Danmarc.

Sua novelas temprana, incluinte *Sra Martha Oulie* (1907) e *Jenny* (1911), es naras simpatiosa de romanse e costumes en la vive contempora.

Undset es la plu bon conoseda per la nara *Kristin Lavransdatter * (3 partes, 1920–22), per cual el ia reseta la premio Nobel per leteratur en 1928. Aveninte en Noria de la sentenio 14, la novela combina un eruditia suprema con un stilo gloriosa vera. Ance con trama en la edas media es *La mestre de Hestviken* (4 partes, 1925–27). Ambos novelas esplora temas de egosia, eroisme, ama e relijio.

Entre sua libros plu tarda ia es la novelas *La sposa fidosa* (1936) e *Madame Dorothea* (1939); e un autobiografia, *La anios la plu longa* (1934).
Sinclair Lewis

**Sinclair Lewis** (1885–1951) ia es un noveliste satira de la SUA. Sua narad la plu comprada *Strada xef* (1920, engles: *Main Street*) ia es segueda par *Babbitt* (1922), la raconta de un comersior autosasiada de la SUA.

*Martin Arrowsmith* (1925) es un nara satirinte la profesa medical. 

*Elmer Gantry* (1927) presenta un pitur savaje de revivistes relijiosa profesal. *Dodsworth* (1929) ia es la fruta de  multe viajas a Europa. En 1930 Lewis ia deveni la american prima ci ia reseta la premio Nobel per leteratur.

El ia nase en Sentro Sauk, Minnesota. Pos fini studia en universia en 1907, el ia labora tempora como reportor per jornales e editor aidante de companias publicinte en la SUA. Con la apare de *Strada xef*, Lewis ia gania reconose de un fortia nova en leteratur de SUA, un satiriste de la ordina prima ci ia vide sua pais con oios clar.
Sinema

*Per plu, vide [[:Category:Sinema|la categoria sinema]].*

Un **sinema** es un construida cual conteni un salon de presenta per regarda filmas per diverti. Multe sinemas, ma no tota, es locas comersial per la popla jeneral, ci entra comprante un bileta. Alga sinemas, an tal, es operada par organizas nonprofitante o asosias en cual la membros paia per parteni e regarda la filmas.

La filmas es projetada con un projetador de filmas en un scermo a fronte de la salon de presenta, en cuando la dialogo, sona e musica es juada tra alga parladores fisada a la mures.

Un varia grande de filmas es mostrada en sinemas: animas per enfantes, filmas susedosa per regardores jeneral, e filmas atestante per los ci es interesada par temas de fato. La sinemas la plu peti ave sola un salon de presenta, con sola un scermo. En la desenio de 2010, la plu de la sinemas ave multiple scermos. La regardores senta en sejas cuxinida cual, en la plu de sinemas, es sur un solo inclinada, con la parte la plu alta a retro de la salon. La sinemas vende usual bevidas sin alcol, popcorn e confetos, e alga sinemas vende ance comedas rapida calda.

## Vide ance
*Jeneros de filma
**Filma Atestante
* Dirijores
** Alfred Hitchcock
* Filmas
** Au hazard Balthazar
** La Sifra de Vinci (filma)
** Star Wars
*** Jedi
**** Anakin Skywalker
**** Joclad Danva
*** Sabre de lus
Sicisme

**Sicisme** es un relijio fundida par Guru Nanak Dev, la prima de la 12 gurus – la guru final es la Guru Grant Sahib (Punjabi: *ਗੁਰੂ ਗ੍ਰੰਥ ਸਾਹਿਬ*, gurū granth sāhib), la libro santa de sicisme. Lo es la numero sinco par grandia de la relijios orginazada en la mundo, con sirca 20 milion seguores.

La parola "Sikh" es la parola en punjabi de la parola sanscrito "śiṣya' (शिष्य), cual sinifia "aprendor".

### Filosofia de Sicisme
La filosofia de sicisme es simple, e la crede es esplicada en la paje prima de la Guru Grant Sahib.

ੴ ਸਤਿ ਨਾਮੁ ਕਰਤਾ ਪੁਰਖੁ ਨਿਰਭਉ ਨਿਰਵੈਰੁ ਅਕਾਲ ਮੂਰਤਿ ਅਜੂਨੀ ਸੈਭੰ ਗੁਰ ਪ੍ਰਸਾਦਿ ॥
Ik▫oaŉkār saṯ nām karṯā purakẖ nirbẖa▫o nirvair akāl mūraṯ ajūnī saibẖaŉ gur parsāḏ.

Un creor universal Dio. La nom es Veria. Creos-esiste personida. No teme. No odia. La imaje de la nonmorinte, estra nase, autoesistente. De la onora de la guru (el es conosable).

॥ ਜਪੁ ॥

Jap.

Canta e medita.

ਆਦਿ ਸਚੁ ਜੁਗਾਦਿ ਸਚੁ ॥
Āḏ sacẖ jugāḏ sacẖ.

Vera en la prima-comensante. Vera a tota partes la veas.

ਹੈ ਭੀ ਸਚੁ ਨਾਨਕ ਹੋਸੀ ਭੀ ਸਚੁ ॥੧॥
Hai bẖī sacẖ Nānak hosī bẖī sacẖ. ||1||

Vera asi e aora. O Nanak, Per sempre e sempre vera.

### La Sinco Cs
Sices batizada ave 5 nesesadas cual los es obligada a reteni, la "sinco Cs".
* **Cex**- (ਕੇਸ, kes, ofte scribada "kesh") es capeles nontaliasa. Un sic batizada no es permiteda a altera, talia o sutrae capeles, car la capeles en sicisme es regardada como un donada de Dio, e altera los (culce, de la testa, gama, etc) es desrepeta la crea de Dio.
* **Canga**- (kanga) es un peten de lenio. Lo aida la limpi de la cex. Un sic peteni la capeles (de la testa) semi-dial per ijenia.
* **Cirpan** - (ਕਿਰਪਾਨ, kirpaan) es du parolas. La prima es "kirpa", cual es pardona, compati, amablia, e otra "aap" es onora, jentilia, e dinia. La cirpan es un spadeta - refere a la cirpan como un daga es ofendente per multe sices. Lo no es un arma de violentia, ma projeta la nonculpablia, debilia, enfantes, veia, etc. Per sices, la cirpan no es un arma.
* **Cara** - (kara) es un brasaleta de aser. La cara recorda la mision de la sices, pd es persones bon e fa atas bon.
* **Catxera** - (kachhera, kachha) es un veste simil a un pantaleta, simila a un pantala laxe, e fa ce la sic recorda es fidosa e evita fa la seso estrasposal.
Singapor

**Singapor** es un pais en Asia.

La area es sirca 692,7 cilometres cuadrida.

La cuantia de abitores, en la anio 2007, ia es sirca 4 553 009 persones.

La site capital es ance Singapor: Lo es un site-stato.

La linguas major es putong 35%, engles 23%, malaian 14,1%, minan 11,4%, guangdong 5,7%, txaudjo 4,9%, tamil 3,2%, otra dialetos de xines 1,8%, otras 0,9%.
Sistem de dijesta

La **sistem de dijesta**, ance nomida la tubo gastrointestinal, es la sistem de organos cual prende comedas, dijesta los per estrae enerjia e materia nurinte, e esflue dejetadas nonusable.

La tubo gastrointestinal de un om adulte e normal ave sirca 7,5 metres de longia.  Lo es composada de estas:

**La tubo alta**

*La boca (incluinte la glandes salival, la mucosa, la dentes, e la lingua)
*La farinje
*La esofago e cardia
*La stomaco (incluinte la antro, la piloro, e la sfinter piloral)

**La tubo basa**

*La intestin magra, en tre partes:
**La duodeno
**La jejuno
**La ileo
*La intestin spesa, ance en tre partes:
**La seco (con la apendis vermin)
**La colon (asendente, traversal, desendente, e colon sigmoide)
**La reto
*La ano

**Otra organos de dijesta**

La figato envia bile a la intestin magra tra la sistema bilal, usante la vesica bilal per un reserva.

La pancreas secrete un licuida cual conteni bicarbonato e enzimas diversa, incluinte tipsin, cimotripsin, lipase, amilase pancreal e enzimas nucleolital, en la intestin magra.
Sistem de montur ueb

Un **sistem de montur ueb** (SMU) es un sistem de montur desiniada per aida en developa programes ueb, incluinte servis ueb, recursos ueb, e IPSUs (APIs).

Montures ueb intende lejeri la labora sur taxes comun e donce minimi la tempo nesesada per developa sistemes ueb. Per esemplo, multe montures ueb furni bibliotecas programal per asede bancos de datos, sistemes de stensil, e sistemes de maneja sesiones. Los promove frecuente la idea de codigo reusable.

En engles, sistemes de montur ueb es nomida "web frameworks" (WF) o "web application frameworks" (WAF).
Sistem de nervos

La **sistem de nervos** es la parte de un animal cual coordina sua atas par transmete siniales de e a partes diversa de sua corpo.

A la sinistra de la imaje:

*Serebro 
*Medula spinal
*Pleso brasal
*Nervo musculocuteneal
*Nervo radial
*Nervo medial
*Nervo ilioipogastrical
*Nervo jenitofemoral
*Nervo Oturador
*Nervo Ulnal
*Nervo peroneal comun
*Nervo peroneal profonda
*Nervo peroneal surfasal

A la destra de la imaje:

*Serebreta
*Nervos intercostal
*Nervo sucotal
*Pleso lombal
*Pleso sacral
*Nervo femoral
*Nervo pudental
*Nervo siatica
*Ramos musculal de la nervo femoral
*Nervo safenosa
*Nervo tibial
Sistem de sirculi

La **sistem de sirculi** es la sistem cual permete ce la sangue sirculi e transporta nurintes (como aminoasidas e eletrolitos), osijen, diosido de carbono, ormones e selulas de sangue de e a la selulas en la corpo per furni nurintes e aida luta contra maladia, stabli temperatur e pH, e manteni omeostase. Vide ance la cor, la arterias, e la venas.

**La testo e colo:**
*Arteria basilal
*Arteria carotidal interna
*Arteria carotidal esterna
*Vena jugulal esterna
*Vena jugulal interna
*Arterias vertebral
*Arterias corotidal comun

**La brasos:**
*Arteria suclavial
*Vena suclavial
*Vena sefalica
*Vena axilal
*Arteria axilal
*Arteria brasal
*Vena basilical
*Vena ulnal media
*Vena sefalical
*Arteria ulnal
*Arteria radial
*Venas dital palmal
*Arteria dital

**La torax:**
*Arterias pulmonal
*Venas pulmonal
*Cor
*Arteria aortal
*Vena cava superior
*Vena cava inferior
*Arteria aortal desendente
*Arteria seliaca
*Venas supraepatical

**La adomen:**
*Venas renal
*Arterias renal
*Venas gonadal
*Arterias gonadal
*Vena ilial comun
*Arteria ilial comun
*Arteria ilial interna
*Vena ilial interna
*Vena ilial esterna
*Arteria ilial esterna

**La gamas:**
*Vena safena major
*Arteria femoral surfasal
*Vena femoral surfasal
*Arteria popliteal
*Vena popliteal
*Vena safena minor
*Arteria tibial anterior
*Arteria tibial posterior
*Arteria fibulal
*Venas tribial anterior e posterior
*Arco venosa dorsal metatarsal
*Venas orteal dorsal
*Arteria dorsal metatarsal
*Arteria orteal dorsal
Sistem desimal

La **sistem de numeros desimal** es la sistem la plu usada per conta. Un cuantia es representada par un segue de *dijitos*. La ordina de un dijito difini sua valua en la cuantia. La loca a destra es multipliada par 100 (o 1); la loca du de destra es multipliada par 101 (o 10); la loca tre es multipliada par 102 (o 100), etc.  En esta modo, la base de la sistem es 10.

Esemplo:

361 = 3*102 + 6*101 + 1*100 = 300 + 60 + 1.

Nos ance usa la sistem per representa partes fratal. Esemplo:

3,14 = 3*100 + 1*10-1 + 4*10-2 = 3 + 1/10 + 4/100.
Sistem exadesimal

La **sistem de numeros exadesimal** es un modo de presenta numeros, comun usada con computadores per fa ce la sistem binaria deveni plu manejable. Un cuantia es representada par un segue de *dijitos exadesimal* (dijitos con la base des-ses). La ordina de un dijito defini sua valua en la cuantia. La dijitos exadesimal estende la dijitos desimal en la modo seguente:
: 0 = 0
: 1 = 1
: 2 = 2
: 3 = 3
: 4 = 4
: 5 = 5
: 6 = 6
: 7 = 7
: 8 = 8
: 9 = 9
: A = 10
: B = 11
: C = 12
: D = 13
: E = 14
: F = 15

En esta modo, nos pote combina grupos de cuatro dijitos binaria como un dijito exadesimal.

Esemplo:

01011101 = 5D = 5*161 + 13*160 = 80 + 13 = 93.
Sistem binaria

La **sistem de numeros binaria** (o dual) es un modo de presenta numeros, la plu comun usada con computadores. Un numero es representada par un segue de *dijitos* "0" o "1". La loca de un dijito defini sua valua en la numero: la dijito a la destra es multipliada par 20 (o 1); la dijito du de la destra es multipliada par 21 (o 2); la dijito tre de la destra es multipliada par 22 (o 4), etc. En esta modo, la base de la sistem es 2.

Esemplo:

10011 = 1*24 + 0*23 + 0*22 + 1*21 + 1*20 = 16 + 0 + 0 + 2 + 1 = 19.
Sionisme

**Sionisme** (ivri: צִיּוֹנוּת‎ Tsiyyonut) es la promove nasional de la iudis cual suporta la recoloni de la propre pais iudi en la teritorio definida como la Tera de Israel istorial. La sionisme ia emerji a la fini de la sentenio 19 en Europa Sentral como un promove de revive nasioanl, reatante contra la promoves antisemita e nasionaliste en Europa. Corta a pos, la plu de la gidores de la promove ia defini la ojeto xef como la crea de la stato desirada en Filastin, alora controlada per la Impero Osmanian.
Sistem solal

La **sistem solal** es la sistem de la Sol, la planetas liada par gravita, e otra ojetos cual orbita la Sol. La Sol es un stela, e otra stelas pote es ance solas con sua planetas propre. De la cosas cual orbita la Sol direta, la oto la plu grande es la planetas, e la resta es cosas plu peti, como planetas nanin, asteroides, e cometas. De la cosas cual orbita la Sol nondireta, pd satelites o lunas, du es plu grande ca la planeta la plu peta, Mercurio.

La sistem solal ia formi 4.6 bilion anios a ante de la colasa par gravita de un nube moleculal jigante. La majoria de la masa de la sistem es en la Sol, con la majoria de la resta contenida en Jupiter. La cuatro planetas plu peti e plu prosima a la Sol, Mercurio, Venus, Tera, e Marte, es prima composada de roca e metal. La cuatro planetas esterna es planetas gasosa. La du la plu grande, Jupiter e Saturne, es jigantes gasosa, composada xef de idrojen e elio; la du la plu distante, Urano e Netuno, es jigantes jelosa, composada xef de materia jelin con temperatures de fonda alta, como acua, amonia, e metano. Tota oto planetas ave orbitas cuasi sirculo cual es contenida en un disco cuasi plata, nomida la eclisica.

La sistem solal conteni ance ojetos plu peti. La sintur de asteroides, cual esiste entre la orbitas de Marte e Jupiter, conteni xef ojetos composada, como la planetas terin, de roca e metal. Estra la orbita de Netuno es la sintur de Kuiper e la disco sperdeda, cual es cuantias de corpos composada xef de jelo. E estra estas es un cuantia nova descovreda de cosas nomida sednoides. En esta grupos es multe ojetos sufisinte grande ce los ia es sferida par sua propre gravita. Alga ojetos es nomida planetas nanin. Los cual es nomida inclui la asteroide Ceres e la du ojetos estra Netuno: Pluto e Eris. En ajunta a esta du rejiones es otra cuantias de corpos peti, incluinte cometas, sentauros, e polvo interplanetal cual viaja libre entre rejiones. Ses de la planetas, cuatro de la planoetas nanin, e multe otra corpos es orbitada par satelites natural, comun nomida lunas. E cada de la planetas esterna es ensircada par anelos de polvo e otra ojetos peti.

La venta solal, un corente de particulas cargada flue a estra de la Sol, creante un rejion bolin en la media interstelal nomida la eliosfero. La eliopausa es la punto a cual presa de la venta solal es egal a la presa oposante de la media interstelal. Lo estende a la borda de la disco sperdeda. La nube de Oort, crededa como la fonte de cometas con periodos longa, pote ance esiste sirca miles veses plu distante ca la eliosfero. La sistem solal es locada en la Braso de Orion, 26000 anios de lus de la sentro de nosa galasia, la Via Letin.
Site Vatican

La **Site Vatican** (ofisial la Stato de Site Vatican) es un pais situada en la site Roma en Italia. Con area de aprosima 44 ectares e sola 1000 abitores, lo es la stato la plu peti de mundo. Ma formal, lo no es autonom; lo es dirijeda par la Seja Santa.

Lo es un spesie de teocratia renada par la Bispo de Roma – la Pape. Tota sua ofisiores la plu alta es eglesores catolica de orijinas diversa. Pos la reveni de la papes de Avignon en 1377, los ia abita jeneral en la Palasio Apostolal en lo cual es aora la Site Vatican, an si a veses los ia abita en la Palasio Cuirinal en Roma, o en otra locas.

La Site Vatican es distinguida de la Seja Santa, cual ave sua orijina en la cristianisme temprana e es la seja bispal xef de 1,2 mil milion aderores catolica latina e este sirca la globo. La stato autonom, par contrasta, ia es creada en 1929 par la Trata Lateran entre la Seja Santa e Italia, cual ia descrive lo como un creada nova, no un vestijio de la Statos Papal multe plu grande (756–1870) cual ia inclui multe de Italia sentral. Longo la acordas de la trata, la Seja Santa ave la "posese plen, domina escluinte e autoria autonom" de la stato-site.

En la Site Vatican, on trova locas relijial e cultural como la Basilica de San Petro, la Egleseta Sistina e la Museos Vatican. Los conteni alga de la pintas e scultas la plu famosa de mundo. La economia unica de la Site Vatican es finansial suportada par la vende de selos postal e suvenires turismal, custas per entra a museos, e la vende de publicis.

La linguas major es italian e latina.
Slovenia

**Slovenia** (ofisial la Republica de Slovenia) es un pais en la sude de Europa sentral. La pais es locada a la crus de vias cultural e comersial european. Lo es bordada par Italia a la ueste, Osteraic a la norde, Magiar a la norde-este, Corvatsca a la sude e sude-este, e la Mar Adriatica a la sude-ueste. Lo covre 20&nbsp;273 cilometres cuadrida e ave un popla de 2,08&nbsp;milion persones. Lo es un republica parlamental e un membro de la Nasiones Unida, la Uni European e OTAN. Sua capital e site la plu grande es Ljubljana.

La teritorio es xef montaniosa con un clima xef continental, con eseta de Primorska do la clima es sumediteranean, e la norde-ueste do la clima es alpan. La pais, marcada par un diversia biolojial major, es un de la plu ricas de acua en Europa, con un rede densa de rios, un sistem rica de acuiferes e cursos de acua suteran. Plu ca un dui de la teritorio es covreda par forestas. La abita umana de Slovenia es sperdeda e noncoerente.

Istorial, Slovenia ia es la crus de vias de la linguas e cultur ueste slavica, sude slavica, germanica, romanica e magiar. An si la popla no es omojen, la majoria es slovenian. Slovenian, un lingua sude slavica, es la lingua ofisial tra la pais. Slovenia es un pais xef secularida, ma sua cultur e identia ia es major influeda par catolicisme e ance luteranisme. La economia es peti, abrida, fundida sur esportas, e forte influeda par la state internasional. Lo ia es grave danada par la crise de la Eurozona cual ia comensa en la tarda de la desenio de 2000. La campo xef de economia es servis, segueda par industria e construi.

Slovenia ia es un de la ses republicas de ex-Iugoslavia. Lo ia deveni un stato autonom en la anio 1991.

De la anio 2007 la euro es la mone de Slovenia.
Slovenian (lingua)

**Slovenian** (*slovenski jezik* o *slovenščina*) es un lingua indoeuropean cual es un membro de la familia de linguas slavica sude. Lo es parlada par sirca 2 milion persones, de ci la plu abita en Slovenia. Slovenian es un de poca linguas cual conserva la numero duple en la gramatica de protoindoeuropean.

Un esemplo:



 Oče naš,
 ki si v nebesih,
 posvečeno bodi tvoje ime,
 pridi k nam tvoje kraljestvo,
 zgodi se tvoja volja,
 kakor v nebesih,
 tako na zemlji.
 Daj nam danes naš vsakdanji kruh
 in odpusti nam naše dolge,
 kakor tudi mi odpuščamo svojim dolžnikom,
 in ne vpelji nas v skušnjavo,
 temveč reši nas hudega.
 Amen.
Slovensce (lingua)

La lingua **slovensce** (slovenčina, slovenský jazyk) es un lingua indoeuropean en la familia de linguas slavica ueste (con txesce, polsce, caxubian, e sorbian). Slovensce e txesce es multe simile. Slovensce es xef parlada en Slovensco (par 5 milion persones), ma ance en la SUA (par 500 000 persones) e en Txesco (par 320 000 persones).

Un esemplo:



 Otce nás,
 ktorý si na nebejiach!
 Posvät' sa meno Tvoje;
 prid k nám král'ostvo Tvoje;
 bud' vólá Tvoja
 jako v nebi, tak i na zemi!
 Chlieb nás vozd'ajsi daj nám dnes,
 a odpust' nám nase viny,
 jako i my odpúst'ame nasim vinnikom;
 a neuvvod' nás v pokusenie;
 ale zbav nás od zlého!
 Amen.
Slovensco

**Slovensco** (ofisial la Republica Slovensce) es un pais sin costa en Europa sentral. Lo es bordada par Tsexco e Osteraic a la ueste, Polsca a la norde, Ucraina a la este e Magiar a la sude. La teritorio de Slovensco covre sirca 49 000 cilometres cuadrida e es xef montaniosa. La pais ave plu ca 5 milion abitores, de ci la plu es de la etnico slovensce. La capital e site la plu grande es Bratislava, e la lingua ofisial es slovensce.

La slavicas ia ariva en lo cual es aora Slovensco en la sentenios 5 e 6. En la sentenio 7, los ia fa un rol importante en la crea de la Impero de Samo, e en la sentenio 9 los ia institui la Prinsia de Nitra. En la sentenio 10, la teritorio ia es integrada en la Rena de Magiar. Pos la Gera Mundal Prima e la disolve de la Impero Osteraic-Magiar, la slovensces e txesces ia institui Txescoslovensco. Un Republica Slovensce separada ia esist en la Gera Mundal Du como un stato-cliente de Deutxland Nazi. En 1945, Txescoslovensco ia es reinstituida su governa comuniste como un satelite soviet. En 1989, la Revolui de Veluda ia fini la governa comuniste en Txescoslovensco. Slovensco ia deveni un stato autonom a 1 janero 1993 pos la disolve pasosa de Txescoslovensco.

Slovensco es un economia avansada de revenu alta, con un indise multe alta de developa umana e un cualia multe alta de vive. Lo fa bon en mesuras de librias sivil, libria de jornalisme, libria de interede, governa democrata e pasosia. La pais manteni un combina de economia mercatal con un sistem completa de securia sosial. Sitadanes de Slovensco reseta aida medical universal, educa sin custa, e un de la vacanses madral paiada la plu longa en la Organiza per Coopera e Developa Economial.

La pais ia deveni un membro a la Uni European en 2004 e la Eurozona a 1 janero 2009. Slovensco es ance un membro de la Area Schengen, OTAN, la Nasiones Unida, la OCDE, la Organiza Mundal de Comersia, CERN, la Organiza per Securia e Coopera en Europa, la Consilio de Europa e la Grupo Visegrád. La economia slovensce es un de la plu rapida cresentes en Europa. An si on ave multe nonegalia rejional de revenu, 90% de sitadanes posese sua casas.

Entre la produores de autos en la mundo, Slovensco es la plu grande per person, con 1 040 000 autos fabricada en la pais en 2016. Autos representa 43% de la esflue industrial de Slovensco e un cuatri de sua esportas.

## Montanias de Slovensco

* Chopoc
Snorri Sturluson

**Snorri Sturluson** (1179 – 23 setembre 1241) ia es un istoriste, poesiste e politiciste islansce.

On ia eleje el a du veses como parlor de lege a la Althing, la parlamento de Island.

El ia es la autor de la *Edda de Prosa*, composada de *Gylfaginning* ("la engana de Gylfi"), un nara de mitolojia norsce; *Skáldskaparmál*, un libro de linguaje poesial; e *Háttatal*, un lista de formas poesial. El ia es ance la autor de *Heimskringla*, un istoria de la res norsce cual comensa con materia lejendal en *Ynglinga saga* e continua asta la istoria scandivanian de la temprana de la eda media.

Per razonas de stilo e metodolojia, on suposa comun ce Snorri ia es la autor de la saga de Egill.

Como istorite e mitografiste, Snorri es notable per proposa la ipotese (en la *Edda de Prosa*) ce dios mitolojial comensa como gidores geral e res umana, de ci sua locas funeral developa cultos. Cuando persones clama la nom de un geror mor en cuando los vade a batalia, o de un re mor en cuando los fronti un sufri de comunia, los comensa adora la figur. Final, la re o geror es sola recordada como un dio. El ia sujesta ance ce cuando un tribu vinse otras, lo esplica sua vinse par proposa ce sua propre dios ia es bataliante la dios de la otras.

La scrives de Snorri Sturluson furni informas e indicas sur persones e avenis cual ia influe la poplas abitante Europa Norde en periodos per cual informas pertinente es rara. On regarda Snorri como un figur de importa durante.

A alga grado, sua scrives ia fa ance un rol en politica an longa pos sua mori. Los ia pote es usada per suporta la reclamas de res norsce seguente sur la validia e estende de sua rena. Plu tarda, *Heimskringla* ia contribui a la crea de un identia nasional en la promove norsce per autonomia nasional.
Socrate

**Socrate** (Σωκράτης, 470–399 aec) ia es un filosofiste elinica, e un de filosofistes la plu bon conoseda en la mundo. El ia es la filosofiste prima de Atina. La nom de sua sposa ia es Xantipe e los ia ave tre enfantes. Sua istorias apare en la libros de Platon, ma Socrate mesma no ia scrive sur sua filosofia.

El es un figur xef de la cambia de la filosofia elinica en un projeta continua e unida. El es considerada la padre e la filosofia politica, de la etica e es la fonte xef de tota la temas importante de la filosofia ueste en jeneral; cisa sua contribui la plu importante a la pensa ueste es sua modo dialetica de demanda, conoseda como metodo socratiste, cual ia aplica per la esamina de consetas moral xef, como la ben e la justia. La istoriografia tradisional divide la colie de pensas anterior a Socrates (e Democrito) como "presocratiste" e a aceles influeda par Socrate en "socratistes maior" (Platon e Aristotele) e "socratistes minor" (megarica, sinica e sineraica).
Soia

**Soia** (Glycine max) es un spesie de legum, orijinal de Asia este. La parola soia es de la japanes *shoyu* per salsa de soia, e es orijinal de xines.

Soia es un cultiva importante en la mundo, e furni olio e protena. La plu de la cultiva es cambiada a olio vejetal, e la farina cual resta es usada como comeda per animales. Un parte peti de la cultiva es usada direta par umanas. Con soia on prepara ance un varia grande de comedas.

Soia ia es la cultiva la plu importante en Asia este a multe sentenios ante la arcivos scriveda, e lo es ancora un cultiva major en Xina, Japan, e Corea. Ante cuando on fa produidas fermentada como salsa de soia, *tempeh*, *natto*, e *miso*, soia ia es regardada como santa per sua usa en la alterna de la cultivas, como un metodo de fisa nitrojen.  La plantas ia es aradida per prepara la campo per la cultivas de comedas.  Soia ia es introduida a Europa en la comensa de la sentenio 18.


File:So_3.jpg
File:Lait-soya-soja-beans-legumineuse-Pixabay.jpg
File:Kalo_Bhatmas.jpg
File:Soybean Oil, Meal and Beans (10059732523).jpg
File:Soy_powder.jpg
Nazisme

**Nazisme** o **sosialisme nasional** (deutx *Nationalsozialismus*) es la ideolojia e la rena cual ia governa Deutxland de 1933 asta 1945 cuando la Partito Sosialiste Nasional de Laborores Deutx de Adolf Hitler ia govena Deutxland; Osteraic pos la *Anschluss* ("afisa"), e otra teritorios. On conose la Deutxland de esta periodo como Deutxland Nazi.

## Ideolojia
### Nasionalisme
Nazisme deutx ia asentua nasionalisme deutx, incluinte la ideal de restora e estende sua rena. La nazis ia ave teorias razal basada en la crede de la esiste de un raza mestral e superior de "arianes" (pd de la etnica germanica). La nazis ia asentua la esiste de lutas razal entre la raza arian e otras. La iudis ia es videda como un raza miscada cual ia infiltra multa sosias, e ia es culpable de esplota e represa la raza arian. Ance incuida en la *Untermenschen* ("su-umanas") ia es africanes, romanis, slavicas, asianes, omosesales, bolxevices, e persones con descapasias, fisical o mental.

Como *Untermenschen*, la nazis ia crede ce acel etnicos o razas debe es dominada par la arianes. Ultima, la nazis crede ce los debe es sclavida o destruida per permete la rena universal de la nazis e sua raza. En la Gera Mundal Du, la nazis ia mata sirca 10 milion persones, incluinte s 6 milion iudis, no incluinte la vitimes de la gera mesma. Esta fatos ia causa ce aora multe nasiones no permete partitos con ideolojias nazi. Ma nazisme o sua ideolojia esiste ancora en multe nasiones, comun su otra nomes.
Negra

**Negra** es la color la plu oscur.  Lo resulta de la asentia o asorbe completa de lus. Como blanca e gris, lo es un color acromata, pd lo es "sin color". Lo es un de la colores xef en la model de colores CMYK, con sian, jala e majenta, cual es usada en primi per deriva tota de la otra colores. Negra es usada frecuente per representa oscuria; lo es la oposada simbolin de blanca (o brilia).

Negra ia es un de la colores prima ia usa par artistes en depintas neolitica en cavas. En la sentenio 14, lo ia es comensada portada par reia, eglesores, judores, e ofisiores de la governa en multe de Europa. Lo ia deveni la color portada par poesistes engles romantica, comersiores e statistes en la sentenio 19, e un color a la moda en la sentenio 20.

En la Impero Roman, lo ia deveni la color de lamenta, e tra la sentenios lo ia es asosiada frecuente con mori, malia, sorsores e majia. Diseda par sondas en Europa e America Norde, lo es la color la plu asosiada con lamenta, la fini, secretas, majia, fortia, violentia, malia, e sofistica.

## Istoria e arte
### Istoria preistorial
Negra ia es un de la colores prima cual ia es usada en arte. La Cava Lascaux en Frans conteni imajes de boves e otra animales cual ia es creada par artistes paleolitica entre 18 000 e 17 000 anios en la pasada. Los ia comensa par usa carbon de lenio, e a pos los ia crea pigmentos negra plu intensa par arde osos o par mole un polvo de osido de magnanese.

### Istoria antica
Per la egipsianes antica, negra ia ave asosias positiva; lo ia es la color de fertilia e de la solo de tera negra cual ia es inondada par la Rio Nilo. Lo ia es la color de Anubis, la dio de la sumundo, ci ia ave la forma de un xacal negra e ia ofre proteje contra mal a mores.

Per elinicas antica, negra ia es la color de la sumundo, cual ia es separada de la mundo de viventes par la rio Aceron, la acua de cual ia es negra. Persones ci ia fa la pecas la plu mal ia es enviada a Tartaro, la nivel la plu profonda e oscur. En la sentro ia es la palasio de Hades, la re de la sumundo, en cual el ia senta sur un trono negra de ebano.

Negra ia es un de la colores la plu importante cual ia es usada par artistes elinica antica. En la sentenio 6 aec, los ia comensa crea seramica de figures negra, e plu targa seramica de figures roja, par usa un tecnica multe inventosa. En seramica de figures negra, la artiste ia depinta figures con un barbotin de arjila glasada sur un vaso roja de arjila. Cuando la vaso ia es coceda, la figures ia deveni negra, contra un fondo roja. Plu tarda, los ia reversa la prosede: los ia depinta la spasios entre la figures con barbotin. Esta ia crea figures roja merveliosa contra un fondo glasada negra.
Nemerteo

Un **nemerteo** es un membro de un filo de vermes con forma de sinta.

## Arbor filojenetica
 └─o Nemerteo
   ├─o Amiscuido (estinguida)
   └─o
     └─o Neonemerteo
       ├─o Pilidioforo
       │ └─o Eteronemerteo
       │   └─o Lineformo
       └─o Oplonemerteo
         ├─o Monostilifero
         │ └─o Distromatonemerteo
         └─o Polistilifero
           ├─o Reptantio
           │ ├─o Arcireptantio o Siboganemertido
           │ └─o Eureptantio
           │   ├─o Ecuifurcato
           │   └─o Inecuifurcato
           └─o Pelajico
             ├─o Arcipelajico
             └─o Eupelajico
Nepal

**Nepal** (ofisial la Republica Democrata de Nepal) es un pais sin costa en Himalaia sentral, en Asia. Lo es divideda en 7 statos, 75 distritos e 744 unias local. Lo ave 26,4 milion abitores e es la pais 93 de la plu grandes par area (147 181 cilometres cuadrida). Bordante Jonguo en la norde e Barat en la sude, este e ueste, lo es la pais himalaian la plu grande. Lo no borda Bangladex, cual es locada a sola 27 cilometres de sua punto sude-este. Lo ance no borda Druciul, car la stato barati Sikkim es locada a entre.

Nepal ave un jeografia diversa, incluinte planos fertil, colinas forestosa sualpan, e oto de la des montes la plu alta de mundo, incluinte Everest, la punto la plu alta sur la Tera. Catmandu es la capital e site la plu grande. Nepal es un nasion multietnical de cual nepali es sua lingua ofisial.

La teritorio de Nepal ave un istoria rejistrada de pos la eda neolitica. La nom "Nepal" es prima rejistrada en testos de la Eda Vedal, la era cual ia fundi induisime, la relijio xef de la pais. A media de la milenio prima aec, Gautama Buddha, la fundor de budisme, ia nase en Nepal sude. Partes de Nepal norde ia es entretexeda conla cultur de Bod. La Vale Catmandu en Nepal sentral ia deveni conoseda como "Nepal" par causa de sua sivilia urban complicada. Lo ia es la seja de la federa rica conoseda como Nepal Mandala.

La ramo himalaian de la Via de Seda antica ia es dominada par la comersiores de la vale. La rejion ia developa arte e arciteta tradisional distinguida. En la sentenio 18, la Rena Gorkha ia ateni la uni de Nepal. La dinastia Shah ia institui la Rena de Nepal e ia formi plu tarda un alia con la Impero Brites, su sua dinastia Rana de xefes. La pais ia es nunca colonida, ma ia funsiona como un stato cuxininte entre Jonguo Imperal e Barat Colonial.

En la sentenio 20, Nepal ia fini sua isoli e ia crea lias forte con potias rejional. Democratia parlamental ia es introduida en 1951, ma ia es suspendeda a du veses par monarcas nepali en 1960 e 2005. La Gera Interna Nepali ia resulta la proclama de un republica en 2008, fininte la rena de la monarcia indu final de mundo.

Nepal moderna es un republica parlamental secular federal. Lo ave sete statos. Lo es un nasion developante, lutante de la cambia de un monarcia a un republica, e ance sufrinte de niveles alta de famia e povria. An con esta defias, Nepal fa un progresa constante, e la governa ia declara sua intende de leva la nasion de la grado de pais la min developada ante 2022. Nepal ave ance la capasia vasta de jenera enerjia idraulical per esporta.


Kathmandu-Basantapur Chowk-34-Palast-2013-gje.jpg|Kathmandu
Pashupatinath-Votivstupas-36-2013-gje.jpg|Pashupatinath
Bhaktapur-Yaksheshvara-310-erotische Schnitzerei-gje.jpg|Bhaktapur
Changu Narayan-Garuda Narayana-42-Schnitzerei-2007-gje.jpg|Changu Narayan
Patan-Narsimha-04-Degutale-2014-gje.jpg|Patan
Dzongla to Lobuche-42-Pflanze mit Rauhreif-2007-gje.jpg|Himalaya
Gokyo surroundings-58-Ngozumpa-Gletscher-Berge-2007-gje.jpg|Himalaya
Mustang-Ghami to Lo Gekar-72-2015-gje.jpg|Mustang
Mustang-Lo Manthang to Tibetan border-30-Grenze zu Tibet-2015-gje.jpg|Mustang
Netuno

**Netuno** (simbole: ) es la planeta oto (e la plu distante) de la sol.  La nom veni de la dio roman de la mares.

Lo es la planeta cuatro par diametre e la planeta tre par masa.  La masa de Netuno es 17-uple plu grande ca lo de la tera.  Netuno ia es la planeta prima descovreda par un predise matematical, a 23 setembre 1846.
Nicaragua

**Nicaragua** (ofisial la Republica de Nicaragua) es la pais la plu grande en la istmo de America Sentral, bordada par Onduras a la norde, la Caribe a la este, Costa Rica a la sude, e la Mar Pasifica a la ueste. Sua capital, Managua, es la site la plu grande de la pais, e la site tre de la plu grandes de America Sentral. La popla multietnical de ses milion inclui poplas orijinal, europeanes, africanes e asianes. La lingua xef es espaniol. Tribus nativa a la costa este parla sua propre linguas.

La Impero Espaniol ia concista la rejion en la sentenio 16. Nicaragua ia gania autonomia de Espania en 1821. De pos sua autonomia, Nicaragua ia esperia periodos de turba political, tirania e crise finansial – la causas la plu notable cual ia provoca la Revolta Nicaraguan de la desenios de 1960 e 1970. Nicaragua es un republica democrata represental.

La misca de tradisiones cultural ia jenera un diversia notable en arte e spesial en leteratur, par causa de la contribuis de poesistes e autores nicaraguan, incluinte Rubén Darío, Pablo Antonio Cuadra e Ernesto Cardenal. La diversia biolojial, clima tropical calda e volcanes ativa fa ce Nicaragua deveni sempre plu popular como un destina per turistes.

La area es sirca 129,494 cilometres cuadrida. La linguas major es espaniol 97,5% (ofisial) e miscito 1,7%.
Nijer

**Nijer** (ofisial la **Republica de Nijer**) es un pais sin costa en Africa ueste, nomida per la rio Nijer. Lo ave fronteras con Libia a la norde-este, Txad a la este, Nijeria e Benin a la sude, Burcina Faso e Mali a a ueste e Jazair a la norde-ueste. Sua area es sirca 1,267,000 cilometres cuadrida, tal ce lo es la pais la plu grande de Africa ueste, con plu ca 80% de sua area covreda par la Deserto Sahara. La popla de sirca 21 milion persones, xef muslim, es colieda en la sude e ueste estrema de la pais. La capital es Niamey, locada en la angulo sude-ueste estrema.

Nijer es un pais developante, e es repeteda un de los con grado la plu basa en la Indise de Developa Umana de la Nasiones Unida; en 2014, lo ia es la plu basa de tota 188 entradas. Multe de la partes nondesertosa de la pais es periodal menasada par secia e deserti. La economia es consentrada a susiste, alga cultiva esportable en la sude plu fertil, e la esporta de materias cru, spesial uranio mineral. Nijer fronti defias grave de developa par causa de sua situa sin costa, tereno desertosa, cultiva perosa, taso alta de fertilia e suprapopla sin contrasepi, educa debil e povria de persones, manca de infrastrutur, aida medical debil, e degrada ambiental.

La sosia nijerien refleta un diversia resultante de la istorias longa e individua de sua grupos etnical e rejiones e sua tempo relativa corta de abita en un stato unida. Istorial, lo cual es aora Nijer ia es a la bordas de alga statos grande. De pos autonomi, nijerienes ia abita su sinco constituis e tre periodos de rena militar. Pos un colpa militar en 2010, Nijer ia deveni un stato democrata e multipartital. Un majoria abita en partes campanial, con poca asede a educa avansada. En 2015, 71,3% de la popla no ia pote leje: un de la proportios de alfabetisme la plu basa de mundo.

La linguas major es franses (ofisial), hausa, djerma.